یمن کے جوابی حملے

سعودی عرب کے فوجی مراکز پر یمنی افواج کے جوابی حملوں کا سلسلہ بدھ کو بھی جاری رہا ۔

خبر کا کوڈ: 1243

تاریخ: 19 April 2018 - 10:56

مقدس دفاع نیوز ایجنسی کی بین الاقوامی رپورٹر رپورٹ کے مطابق، بدھ کو یمنی فوج اور عوامی رضارکار فورس نے جنوبی سعودی عرب کے علاقوں عسیر، جیزان اور نجران میں سعودی فوجی مراکز کو بھاری نقصان پہنچایا ہے ۔ اس رپورٹ کے مطابق یمنی افواج نے جیزان میں واقع جحفان، النمشیح اور ابوالمض نامی علاقوں میں سعودی فوجی مراکز پر راکٹ برسائے اور گولہ باری کی ۔

اس رپورٹ کے مطابق یمن کی فوج اور عوامی رضاکار فورس نے اسی طرح نجران کے الشرفہ، الشبکہ، التبہ الحمرا، الحماد اور علیب نامی علاقوں میں سعودی حکومت اور اس کے اتحادیوں کے فوجی مراکز پر حملے کئے ہیں ۔ یمنی افواج نے عسیر کے علاقے، جبل سبحتل اور الجوزات میں  بھی سعودی فوجی مراکز پر حملہ کرکے زبردست جانی اور مالی نقصان پہنچایا ہے ۔

یاد رہے کہ سعودی حکومت اور اس کے اتحادیوں نے پچیس مارچ دو ہزار پندہ سے یمن کو اپنی وحشیانہ جارحیت کی آماجگاہ بنارکھا ہے  لیکن یمنی افواج کی استقامت کے سبب ابتک اس جارحیت کا کوئی بھی مقصد پورا نہیں ہوسکا ہے ۔

پیغام کا اختتام/